Manifiestu. Pluralidá llingüística: llibertá, igualdá y democracia
¿Cómo cambiar el nome y apellíos al asturianu?
Protocolu pa la Garantía de los Drechos Llingüísticos
Embaxadores de la Llingua Asturiana
#000000
L’editorial d’avientu: L’asturianu nel ámbitu internacional
#000001
Repitímoslo munches vegaes, los problemes del asturianu tán n’Asturies y nos nuesos representantes políticos, asina como pasa nel restu de territorios onde ye llingua propia. La oficialidá sigue siendo’l camín precisu pa poner en marcha un cambiu. Sicasí, pa Iniciativa pol Asturianu trabayar el campu internacional ye dende qu’entamamos el nuesu llabor, un trabayu imprescindible y al que pensamos que nun se pue renunciar. De mano porque la situación del asturianu nun ye única, y ye importante conocer la situación d’otres llingües en momentos asemeyaos del so procesu de normalización.
#000002
Del camín d’estos cinco años nes entidaes internacionales nes que participamos (ELEN y ALCEM) yá llegaron dellos frutos: Güei ye muncho más conocida la situación del asturianu n’otros movimientos de reivindicación llingüística europeos, tenemos rellaciones más fuertes con otres comunidaes llingüístiques minorizaes, pero sobre too, l’asturianu ta en tolos foros europeos en pie d’igualdá con otres llingües en situaciones de minorización, oficiales o non.
#000003
Esti cambiu reforció la conocencia de la situación del asturianu nel ámbitu estatal, onde la falta d’oficialidá fai tan difícil visibilizanos. Los movimientos reivindicativos d’otres llingües en meyor situación que la de nueso tiénenmos agora más en cuenta.
#000004
Pero si hai un llabor importante nesti camín ye’l d’abri-y a la llingua asturiana’l camín de les grandes instituciones internacionales. Gracies a la nuesa participación activa nestes entidaes europees, la llingua asturiana pudo reivindicase en foros como’l Parllamentu Européu o l’Altu Comisionáu de Drechos Humanos de la Organización de les Naciones Xuníes, ente otros.
#000005
Güei, magar que’l trabayu principal sigue siendo buscar soluciones a los problemes que tien l’asturianu equí, nos territorios onde ye llingua propia, les presiones esternes nel ámbitu internacional tienen cada vegada más ecu ya incomoden más a los gobiernos d’Asturies, Castiella y Lleón y España.
#000006
La última d’estes ferramientes ye’l Protocolu pa la Garantía de los Drechos Llingüísticos, del que participamos na so redacción y que vamos firmar esti sábadu en Donostia en representación de la comunidá asturfalante. Sedrá una ferramienta clave pal llabor reivindicativu y de normalización nos vinientes años, y l’asturianu tuvo’l so papel nesti campu. Aguardemos agora que los nuesos representantes políticos sepan acoyelu como un documentu que los ayude a faer meyor el so trabayu nel ámbitu de la normalización del idioma.
#000007
Iniciativa pol Asturianu insiste en que la oficialidá ye la única ferramienta que garantiza la igualdá de la ciudadanía
#000008
Abiertu’l períodu de matrícula de los nuevos cursos d’asturianu d’Iniciativa pol Asturianu
#000009
Iniciativa pol Asturianu denuncia la discriminación del asturianu nel Centru d’Educación p’Adultos de Xixón
#000010
Iniciativa pol Asturianu insiste en que la oficialidá ye la única ferramienta que garantiza...
#000011
SOBRE NÓSTrabayamos pola normalización del idioma asturianu y pol reconocimientu de los drechos llingüísticos.
#000012